***Inbox.lv*** ir daudzfunkcionāls portāls Latvijā, kas nodrošina e-pasta un citus interneta pakalpojumus. Portāla īpašnieks ir **SIA *Inbokss***.

*Inbox.lv* ir vidēji 430 000 unikālo lietotāju dienā (dati 2015. gada janvārī).
Pēc *Gemius Latvija* datiem, portāls *Inbox.lv* ir populārākais Latvijas interneta resurss.

SIA *Inbokss* pieder arī interneta resursi Lietuvā (*Inbox.lt*), Igaunijā (*Mail.ee*) un domēna e-pasts Inbox.eu.

Vēsture
-------

Portāla vēsture sākas 1998. gadā, kad Niks Ustinovs palaida portāla darbību. Vēlāk portālu pārpirka SIA "DDT", ko vadīja Andris Griķis un Jevgenijs Kuzņecovs. 2001. gada 7. septembrī tika reģistrēts uzņēmums SIA "Inbokss", un portāls sāka darboties kā e-pasta serviss.
Vēlāk *Inbox.lv* papildināja sadaļas: *Inbox Games* — bezmaksas interneta spēļu serviss, *Inbox Foto* — serviss fotogrāfiju glabāšanai un apstrādei, *Inbox Files* — failu glabāšanas un apmaiņas serviss, kā arī daudzi citi.

2014. gada decembrī paziņots, ka SIA *Inbokss* no Igaunijā reģistrētā uzņēmuma *Tele2 Eesti* nopirkusi *Mail.ee*, kas bija viens no lielākajiem e-pasta servisiem Igaunijā ar vairāk nekā 400 000 lietotāju kontiem. 2017. gadā martā starp uzņēmumu SIA INBOKSS un Latvijas portālu www.TVNET.lv tika noslēgta vienošanās, saskaņā ar kuru elektroniskais pasta serviss @tvnet.lv turpmāk izmantos Inbox.lv tehnisko platformu.

Valde
-----

Kompānijas vadītāji ir Andris Griķis un Jevgeņijs Kuzņecovs. Pavisam kompānijā strādā ap 45 cilvēkiem, lielākā daļa no viņiem darbojas tehniskajā nodaļā.

Produkti
--------

Portāls Inbox.lv ir multifunkcionāls portāls, kas piedāvā saviem lietotājiem ne tikai Inbox Mail e-pasta servisu, bet arī citus produktus.
Gandrīz visi produkti ir bezmaksas servisi ar plašām funkcionālām iespējām un intuitīvu interfeisu. Visi Inbox.lv produkti uztur vienotu sesiju, t. i. lai sāktu izmantot produktus, nepieciešams tikai vienreiz autorizēties jebkurā no Inbox.lv produktiem.
Pavisam portāls piedāvā 26 produktus. Vispopulārākie no tiem:

### Inbox Mail

Lielākais bezmaksas pasta dienests Latvijā. 2012. gada novembrī Inbox Mail palielināja pastkastītes apjomu no 10 līdz 20 GB. Tanī pašā laikā divas reizes tika palielināts maksimālais ienākošo vēstuļu apjoms — līdz 60 MB Inbox un citu Latvijas pasta servisu lietotājiem un līdz 30 MB vēstulē no ārzemju servisiem. Tikpat ir palielinājies izejošo vēstuļu (vēstuļu ielikumu) apjoms.
2012. gada beigās tika izlaista mobilā lietotne Android un iPhone.
Papildus mobilajai versijai, 2012. gada 1. novembrī Latvijas pasta dienests Inbox.lv kopā ar kompāniju LG Electronics izlaidis pasaulē pirmo pasta lietotni SMART televizoriem — INBOX.

### Inbox Calendar

Sapulces, tikšanās, un dažādu pasākumu plānošana caur telefonu un web versijā.

### Inbox Games

Latvijā populārākais bezmaksas spēļu portāls. Vairāk nekā 2000 spēļu, sadalītu kategorijās, rezultātu saglabāšana, izvēlētās spēles, spēlētāju tops un atsevišķa Online spēļu sadaļa.
2012. gada decembrī Inbox Games apmeklēja virs 350 000 lietotājiem dienā. 2017.gadā tika palaista Inbox.lv Games versija priekš mobilajiem telefoniem pēc adreses mgames.lv.

### Inbox Foto

10 GB brīvas vietas fotogrāfiju un video rullīšu bezmaksas izvietošanai. Publiskie un privātie foto pēc kategorijām, foto augšupielāde no FTP, fotogrāfiju izdrukas pasūtīšana, rediģēšana tiešsaistes režīmā un lejupielāde mobilajā telefonā.

### Inbox Files

Bezmaksas serviss failu glabāšanai un apmaiņai, kur katrs lietotājs var glabāt līdz 10 GB svarīgu dokumentu, kā arī nosūtīt saites uz failiem līdz 1,5 GB uz jebkuru e-pastu un dalīties ar failiem forumos un blogos.

### Pārējie Inbox.lv produkti

* Inbox Contacts
* Inbox Mail+
* Inbox.eu
* Inbox Dating
* Inbox Shorlink
* Inbox ID
* Inbox Payments
* Inbox Purchase
* Amigos
* XTV
* Pērc un pārdod

### Slēgtie produkti

* Inbox Shop
* Inbox Fun
* Inbox Travel
* Inbox Smart
* Inbox Polls
* Inbox Money
* Inbox Meteo

Latvijas mīlētākais zīmols
--------------------------

Astoņu gadu (2009—2016) pēc kārtas portāls Inbox.lv ietilpst mīlētāko Latvijas zīmolu trijniekā.
  

2009. gadā — 3. vieta
  

2010. gadā — 3. vieta
  

2011. gadā — 2. vieta
  

2012. gadā — 2. vieta
  

2013. gadā — 2. vieta
  

2014. gadā — 2. vieta
  

2015. gadā — 2. vieta
  

2016. gadā — 2. vieta
  

2017. gadā — 4. vieta un 1. vieta (Mīlētākais pašmāju zīmols)
  

2018. gadā — 2. vieta (Mīlētākais pašmāju zīmols)
  

2019. gadā — 2. vieta (The Most Loved)
  

2020. gadā — 1. vieta (The fastest growing) un 2. vieta (The Most Loved)

Skandāli
--------

2006. gadā portāls Inbox.lv tika iejaukts lielā skandālā, kas bija saistīts ar bērnu pornogrāfiju.

Ārējās saites
-------------

* Oficiālā mājas lapa
* Portāla statistika

Atsauces
--------

1. ↑  Par Inbox.lv
2. ↑   Portāla statistika
3. ↑  Gemius Latvija Archived 2016. gada 6. janvārī, *Wayback Machine* vietnē. Source: Gemius Latvia, gemiusAudience, November 2012
4. ↑  «Interneta lapu TOP 25 maijā, 2018». *Gemius Latvia* (latviešu). Skatīts: 2018-08-18.
5. ↑  Copyright © 2000-2018 Inbokss SIA. «Inbox.eu - email solution for your business -domain e-mail». *www.inbox.eu* (angļu). Skatīts: 2018-08-18.
6. ↑  "Inbox.lv" iegādājas Igaunijas "Mail.ee"– izveido Baltijas mēroga e-pasta servisu Inbox.lv, janvāris 16,2015
7. ↑  Inbox.lv iegādājas Igaunijas Mail.ee LETA, 2014. gada 30. decembris
8. ↑  «Turpmāk TVNET e-pasta lietotājs izmantos Inbox.lv izstrādāto e-pastu». *TVNET* (latviešu). Skatīts: 2018-08-18.
9. ↑  «Inbox Company». *company.inbox.lv* (en-US). Skatīts: 2018-08-18.
10. ↑  Portāla Inbox.lv produkti
11. ↑  Inbox Mail
12. ↑  «Inbox.lv — Lietotnes pakalpojumā Google Play». *play.google.com* (latviešu). Skatīts: 2018-08-18.
13. ↑  «‎Inbox.lv on the App Store». *App Store* (en-US). Skatīts: 2018-08-18.
14. ↑  Inbox.lv pasta dienests ir pieejams arī televizoros LG SMART TV!
15. ↑  «Inbox.lv Calendars».[novecojusi saite]
16. ↑  Inbox Games
17. ↑  Gemius Latvija dati: 2012. gadā
18. ↑  Inbox Foto
19. ↑  Inbox Files
20. ↑  «Latvijas mīlētākie zīmoli». Arhivēts no oriģināla, laiks: 2013. gada 4. janvārī. Skatīts: 2013. gada 9. janvārī.
21. ↑  «Mīlētāko zīmolu tops». *Mīlētāko zīmolu tops* (lv-LV). Skatīts: 2018-08-18.[novecojusi saite]
22. ↑  Latvijas interneta portālā publicēta bērnu pornogrāfija, Kārlis Kristapsons, TVNET/LNT ziņas